་་་
དབང་པོ་རྣོ་འབྲིང་རྟུལ་གསུམ་གྱི་ཆེད་དུ་གསུངས་པ་ཡིན་ལ། ཡུམ་རེ་རེ་ལ་
བསྡུས་དོན་གསུམ་གསུམ་དུ་མཛད་པ་ནི་དབང་པོ་རྣོ་རྟུལ་གྱི་ཁྱད་པར་མིན་་་
ཡང་། དོན་གྱི་སྤྲོས་པ་རྒྱས་འབྲིང་བསྡུས་པ་ལ་དགའ་བའི་གདུལ་བྱའི་དབང་
དུ་བྱས་པའོ། །ཞེས་པ་ཡང་དབང་པོ་རྣོ་རྟུལ་གྱི་རིམ་པ་ལས་ལོགས་སུ་བཞག་
པར་དཀའོ། །བསྡུས་དོན་ལུས་རྣམ་གཞག་གི་ཚིག་མང་ཉུང་གི་ཁྱད་པར་ཙམ་
དུ་ཟད་པ་ཡིན་ན་ནི། ལམ་ཤེས་རབ་ཀྱི་ཕ་རོལ་ཏུ་ཕྱིན་པ་དང་། འབྲས་བུ་
ཤེས་རབ་ཀྱི་ཕ་རོལ་ཏུ་ཕྱིན་པ་ཞེས་པ་བསྡུས་དོན་གཉིས་སུ་ཡང་ཅིའི་ཕྱིར་མི་
སྡུད། དེས་ན་འདི་ལྟར་སེམས་ཏེ། མདོ་བརྒྱད་སྟོང་པ་ལྟ་བུའི་གདུལ་བྱ་
གསུམ་ག་ལ་ཡང་ཚིག་དོན་རྫོགས་པར་འཆད་དགོས་པ་ལ་ནི་ཁྱད་པར་མེད་་་
ལ། དེ་ཡང་ཚིག་དོན་མཐའ་དག་ལ་རིགས་པས་སྒྲོ་འདོགས་ཆོད་པའི་ཚུལ་
གྱིས་ངེས་པ་སྐྱེད་པར་བྱེད་པ་ཡིན་ལ། བསྡུས་དོན་མི་འདྲ་བ་གསུམ་བཤད་པ་
ནི། དང་པོར་བསྡུས་དོན་དེ་ཙམ་ཞིག་བཤད་པ་ན། ཡན་ལག་རྒྱས་བཤད་ཀྱི་
དོན་རགས་པ་རྣམས་ལ་ཡིད་དཔྱོད་ཀྱིས་ངེས་པ་འདྲེན་ནུས་པ་དང་། མི་ནུས་
པའི་ཁྱད་པར་དུ་ཤེས་པར་བྱའོ། །དཔེར་ན་ཁྱིམ་ན་གནས་པའི་ཚེ་རྒྱུ་མཚན་
མ་མཐོང་བཞིན་དུ་ཁྲོན་པ་རྙིང་པ་དེ་ན་ཆུ་ཡོད་སྙམ་པ་དང་། ཆུ་ཚད་མས་
རྟོགས་པའི་ཁྱད་པར་བཞིན་ནོ། །དེ་བཞིན་དུ་བསྟན་བཅོས་ལ་ཡང་ཤེས་པར་
བྱ་ལ། ལུས་རྣམ་གཞག་གི་ཚིག་མང་ཉུང་གི་ཁྱད་པར་མིན་གྱི། ཡན་ལག་རྒྱས་
བཤད་ལ་ནི་ཁྱད་པར་མེད་( ༣༤༣༠) དོ། །འོ་ན་ལུས་གཉིས་སུ་སྡུད་པའི་ཉེས་
591-

རྒྱལ་ཚབ་རྗེའི་གསུང་འབུམ། ༼༽
པ་འདི་ལ་ཡང་མཚུངས་སོ་ཞེ་ན། མི་མཚུངས་ཏེ། དེ་ཙམ་གྱིས་ཡན་ལག་རྒྱས་
བསྟན་བཅོས་
བཤད་ཀྱི་ཚིག་དོན་རགས་པ་ལ་ཡིད་དཔྱོད་འདྲེན་ནུས་ན།
འདི་ལྟ་བུའི་རྒྱས་བཤད། བསྡུས་བཤད་ལ་ལྟོས་མི་དགོས་པའི་ཕྱིར་རོ། །དེ་
ལྟར་དོན་ལ་དཔྱོད་པའི་མཁས་པ་རྣམས་ཀྱིས་ཞིབ་ཏུ་བསམས་པ་ལས་ཤེས་་་་
པར་བྱའོ། །རྩ་འགྲེལ་འདི་དག་མདོ་དང་ཞིབ་ཏུ་མ་སྦྱར་ཞིང་བརྒལ་ལན་གྱི་
སྤྲོས་པ་རྒྱས་པར་མ་བཤད་པ་ནི། རྐང་པ་བརྐྱངས་ཏེ་གནས་པ་ཙམ་གྱིས་ཤེས་
རབ་ཀྱི་ཕ་རོལ་ཏུ་ཕྱིན་པ་ལ་འཇུག་པར་འདོད་པ་རྣམས་ཀྱིས་ཀྱང་རྟོགས་་་་་་
པའི་ཆེད་དུ་བྱས་སོ། །མངོན་པར་རྟོགས་པའི་ལམ་གྱི་རིམ་པ་རྒྱས་པ་དང་
བསྡུས་པ་ཇི་ལྟར་ཉམས་སུ་ལེན་པའི་ཚུལ་ནི། གཞན་དུ་འགོད་པ་ལས་ཤེས་
གསུམ་པ་བཤད་པ་མཐར་ཕྱིན་པའི་བྱ་བ་ལ་གསུམ།
པར་བྱའོ།། །།
བཤད་བྱ་འཆད་
བྱེད་ཀྱི་ཁྱད་པར་དང་། བརྩམས་པའི་དགེ་བ་བསྔོ་བ་དང་། ཁེངས་སྐྱུང་ཞིང་
ཟླ་བའི་རྒྱུ་མཚ
འགྲེལ་པ་རྩོམ་པ་སྤྲོ་བའི་རྒྱུ་མཚན་ནོ། །དང་པོ་ལ། བཤད་བྱའི་ཁྱད་པར་
དང་། གང་ལ་བརྟེན་ནས་ཚུལ་ཇི་ལྟར་བཤད་པའོ། །དང་པོ་ནི། མདོ་དང་
བསྟན་བཅོས་ཀྱི་དོན་ལ་མཁས་པ་རྣམས་ཀྱིས་ཡུམ་གསུམ་པོ་ཀུན་ལའང་་་་་་་་
བརྗོད་བྱའི་དོན་བསྡུས་བརྒྱད་དང་དྲུག་དང་གསུམ་པོ་དེ་ཙམ་དུ་ཤེས་པར་་་་
བྱའོ། །དེ་ཡང་ལ་ལ་འཕགས་པ་བརྒྱད་སྟོང་པ་ལས་དངོས་ཤུགས་ལ་དོན་ཚང་
བ་དང་། གཞན་ཡུམ་བར་མ་ལས་དོན་དངོས་སུ་སྟོན་པའི་ཚིག་ཚང་བ་དང་།
གཞན་རྒྱས་པ་ལས་དོན་རེ་རེ་ལའང་རྣམ་གྲངས་མང་པོའི་མིང་གིས་ཏེ། དོན་
རེ་( ༣༤༤ན)རེའང་མིང་གི་རྣམ་གྲངས་དུ་མས་གསུངས་པའི་ཕྱིར།
ཚིག་ལ་
ཁྱད་པར་ཡོད་པ་ཉིད་ཀྱིས་དོན་ལ་ཁྱད་པར་ཡོད་པ་མ་ཡིན་ནམ། ཞེ་ན། ཡུམ་
གསུམ་པོ་ཐམས་ཅད་ཀྱི་བརྗོད་བྱའི་དོན་གྱི་རིམ་པ་གསུམ་ག་ཁྱད་པར་མེད་་་
པའི་ཚུལ་དུ་བསྟན་བཅོས་འདིས་ལེགས་པར་བསྡུས་པ་མ་ཡིན་པར་ཐལ།
-592-

མངོན་རྟོགས་རྒྱན་གྱི་འགྲེལ་པ་དོན་གསལ་བའི་རྣམ་བཤད་སྙིང་པོའི་རྒྱན།
ཡུམ་གསུམ་བརྗོད་བྱ་མཚུངས་པ་དེ་ལྟ་མིན་པའི་ཕྱིར། འོ་ན་བརྗོད་བྱ་
མཚུངས་པ་གཅིག་ལ་གཞུང་མི་འདྲ་བ་གསུམ་གསུངས་པས་ཅི་བྱ་ཞེ་ན། ཡུམ་
གསུམ་ཟློས་པའི་སྐྱོན་མེད་དེ། དེ་ལ་ཚིག་བསྡུས་པ་དང་། འབྲིང་དང་རྒྱས་པ་
ལ་སོགས་པའི་རབ་ཏུ་དབྱེ་བས་ཁྱད་པར་ཡོད་པ་ཁོ་ནར་ཟད་པའི་ཕྱིར། འདི་
དག་ནི་ཀུན་གྱི་རྒྱན་དུ་འགྱུར་བར་ནི་ཞེས་སོགས་ཀྱིས་འཕྲོས་སོ། །གཉིས་པ་
ནི། མངོན་པར་རྟོགས་པའི་རྒྱན་གྱི་ཚིག་ལེའུར་བྱས་པའི་འགྲེལ་པ་དོན་
གསལ་བ་འདི་ནི། རྒྱལ་བའི་སྲས་པོ་སེང་གེ་བཟང་པོས་བྱས་སོ། །གང་ལ་
བརྟེན་ནས་བྱས་ན། སློབ་དཔོན་སྔ་མའི་མན་ངག་མེད་པར་བྱས་པ་མ་ཡིན་ཏེ།
འཕགས་པ་རྣམ་པར་གྲོལ་སྡེ་ཡི་འགྲེལ་པ་ལེགས་པར་བསམས་པའི་མཐུ་ཡིས་
དོན་མཐོང་བའི་སྒོ་ནས་ནི་བྱས་ཤིང་། དངོས་སུ་མཁན་པོ་ཡང་དག་རྣམ་སྣང་
མཛད་བསྟན་བཅོས་ཀྱི་དོན་ཀུན་ཐུགས་སུ་ཆུད་པའི་བླ་མ་བཟང་ལ་ཕྱག་་་་་་་
འཚལ་བ་སྔོན་དུ་བཏང་སྟེ། གནང་བ་ཞུས་ནས་བྱས་པའི་ཕྱིར། ཇི་ལྟར་བྱས་
ན། འགྲེལ་པ་འདིར་སྤྲོས་ནས་བཤད་པ་མ་ཡིནན་ཏེ། མདོའི་ཚིག་དང་ནི་
འགྲེལ་པ་འདིར་སྤྲོས་ནས་བཤད་པ་མ་ཡིན་ཏེ།
བསྟན་བཅོས་ཀྱི་ངག་སོགས་དངོས་སུ་སྦྱོར་བ་མ་བྱས་པར་དོན་ཙམ་གསལ་་་་
བར་བཤད་པའི་ཕྱིར། ཡང་ན་མདོའི་ཚིག་གི་སྦྱོར་བ་( ༣༤༤བ) དང་ནི་བརྒལ་
ལན་ངག་གི་སྦྱོར་བ་དང་། ཁུངས་གཞན་འདྲེན་པ་ལ་སོགས་པའི་སྦྱོར་བ་མ་
བྱས་པར་བསྡུས་ནས་བྱས་པའི་དོན་ནོ། །མདོ་ཚིག་དང་རྒྱས་པར་མ་སྦྱོར་བར་
དོན་བསྡུས་ནས་བྱེད་པའི་རྒྱུ་མཚན་ཡོད་དེ། གོ་བར་སླ་བའི་ཆེད་ཡིན་པའི་
ཕྱིར། གཉིས་པ་ནི། འགྲེལ་པ་དོན་གསལ་དེ་བསྡེབས་པ་ལས་བྱུང་བའི་དགེ་
བ་སེང་གེ་བཟང་པོ་བདག་གིས་གང་ཐོབ་པ་དེ་ཡིས་སྐྱེ་བོ་སེམས་ཅན་ཐམས་་
ཅད་ནི་བདེ་བར་གཤེགས་པའི་ཤེས་རབ་ཀུན་མཁྱེན་གྱི་གོ་འཕང་ཐོབ་པར་་་་
ཤོག་ཅིག་པའོ། །གསུམ་པ་ལ་ཁེངས་སྐྱུང་བ་དང་། ནོངས་པ་བཟོད་པར་
གསོལ་བ་དང་། འགྲེལ་པ་རྩོམ་པར་སྤྲོ་བའི་རྒྱུ་མཚན་ནོ། །དང་པོ་ལ་གཉིས་
-593-

རྒྱལ་ཚབ་རྗེའི་གསུང་འབུམ། ༼༽
ཀྱི་དང་པོ། རང་ཉིད་བློ་དམན་པ་ནི། བསྟན་བཅོས་ཀྱི་དོན་ཀུན་བདག་གི་
མངོན་སུམ་གྱི་སྤྱོད་ཡུལ་གང་ན་ཞིག་ཡིན་ཏེ།
བདག་གི་ཤེས་རབ་མི་གསལ་
བས། བསྟན་བཅོས་བརྗོད་པ་ལ་སྤྱིའི་ཚུལ་གྱིས་འཇུག་པའི་ཕྱིར་དང་། བསྟན་
བཅོས་ཀྱི་དོན་ཀུན་བདག་གི་མངོན་སུམ་གྱི་ཡུལ་ལས་ཕྱི་རོལ་ཏུ་གྱུར་པའི་་་་་་
ཕྱིར། ཡང་ན་ཕྱི་རོལ་ཏུ་གྱུར་པའི་བདག་ཉིད་ཡིན་པའི་ཕྱིར་ཅེས་བཤད་དོ། །
གཉིས་པ་གཞུང་དོན་རྟོགས་པར་དཀའ་བ་ནི། བསྟན་བཅོས་དོན་ནི་མ་ལུས་
པ་བདག་གི་མངོན་སུམ་གྱི་ཡུལ་གང་ན་ཡིན་ཏེ། བདག་ཉིད་ཆེན་པོ་འཕགས་
བློའི་མངོན་སུམ་གྱི་སྤྱོད་ཡུལ་དུ་འགྱུར་དགོས་པས་རྟོགས་པར་དཀའ་བའི་་་་་
ཕྱིར་རོ། །གཉིས་པ་ནི། མངོན་སུམ་གྱི་ཡུལ་མ་ཡིན་པ་འོན་ཀྱང་མངོན་སུམ་
གྱི་སྤྱོད་ཡུལ་མ་ཡིན་པ་ལ་བདག་གིས་འབད་ནས་བགྱིས་པའི་འགྲེལ་པ་ལ་་་་་་
ནོངས་པའི་ཚོགས་མཆིས་ན།
དེ་ལ་ཆོས་ཀྱི་སྤྱན་དང་ལྡན་པའི་སྐྱེ་བོ་མཁས་
( ༣༤༥ན)པ་རྣམས་བཟོད་པར་མཛོད་ཅིག་པའོ།
།འབད་ནས་བྱས་པ་ལ་
དགོས་པ་ཡོད་དེ། རང་དང་གཞན་གྱི་དོན་གྱི་ངོར་བྱས་པའི་ཕྱིར། རྣམ་པ་
ཀུན་ཏུ་བདག་གི་ནི་ཞེས་སོགས་ཀྱི་འཕྲོས་སོ། །གསུམ་པ་ནི། ཀྱེ་མ་ཞེས་པ་
སྨད་པ་དང་། སྨོན་པ་དང་། ཞུམ་པ་དང་། ངོ་མཚར་བ་བཞི་ལས་འདིར་ཕྱི་
མའོ། །གྲུབ་མཐའ་གོང་འོག་རྫོགས་པ་ལ་ལེཊ་པར་སྦྱངས་པའི་གཞུང་ལུགས་
སྣ་ཚོགས་བལྟས་པ་ཉིད་ཀྱིས་ངལ་ཞིང་དུབ་པ་བྱས་པའི་འབྲས་བུ་ལ་བདག་་་
གི་ཡིད་ངལ་གསོ་བའི་གནས་སུ་གྱུར་པ་རྟོགས་པ་ཁྱད་པར་ཅན་ཤེས་རབ་ཀྱི་་
ཕ་རོལ་ཏུ་ཕྱིན་པའི་ལུགས་འདི་རྟོགས་ཤིང་མཐོང་བ་ཡིན་པས་འགྲེལ་པ་་་་་་་
རྩོམ་པར་རིགས་པའོ། །དེ་ཡང་དགེ་བའི་བཤེས་གཉེན་ཡུན་རིང་དུ་མཉེས་
པར་བྱས་ཤིང་དཀའ་བ་མང་པོ་སྔོན་དུ་བཏང་སྟེ། དུས་རིང་མོ་ཞིག་ན་མཐོང་
བ་ཡིན་ནོ། །བསྟན་བཅོས་མཐའ་དག་འདི་དེ་ལྟར་ཞེས་སོགས་ཀྱི་འཕྲོས་སོ། །
གསུམ་པ་མཇུག་གི་དོན་ལ། བསྟན་བཅོས་མཛད་པ་པོ་དང་། གང་གིས་
594-

མངོན་རྟོགས་རྒྱན་གྱི་འགྲེལ་པ་དོན་གསལ་བའི་རྣམ་བཤད་སྙིང་པོའི་རྒྱན།
བསྒྱུར་བའི་ཚུལ་ལོ། །དང་པོ་ནི། ཤེས་རབ་ཀྱི་ཕ་རོལ་ཏུ་ཕྱིན་པའི་མན་ངག་
གི་བསྟན་བཅོས་མངོན་པར་རྟོགས་པའི་རྒྱན་ཞེས་བྱ་བའི་འགྲེལ་པ་རང་དང་
ཁྱད་པར་དུ་ཕ་
གཞན་གྱི་གྲུབ་པའི་མཐའ་རྒྱ་མཚོ་ལྟ་བུའི་ཕ་རོལ་སོན་པ།
རོལ་ཏུ་ཕྱིན་པའི་ལམ་གྱི་རིམ་པ། རྗེ་བཙུན་བྱམས་པ་ནས་བཟུང་སྟེ། དམ་པ་
བར་མ་ཆད་པའི་གདམས་པ་རྫོགས་པ་མངའ་བ་སློབ་དཔོན་སེང་གེ་བཟང་་་་
པོས་མཛད་པ་དང་། དེའི་རྣམ་བཤད་སྙིང་པོའི་རྒྱན་ཞེས་བྱ་བ་རྫོགས་སོ།། །།
གཉིས་པ་ནི། རྒྱ་གར་གྱི་མཁན་པོ་བིརྱ་ཀ་ར་པྲ་བྷའམ། བིརྱ་ཀ་ར་པྲ་བྷ་
བ་རིག་བྱེད་འོད་ཟེར་རམ། རིག་པའི་འབྱུང་གནས་སོ། །དེ་དང་( ༣༤༥བ) ཞུ་
ཆེན་གྱི་ལོཙྪ་བ་བན་དྷེ་དཔལ་བརྩེགས་ཀྱིས་བསྒྱུར་ཅིང་ཞུས་ཏེ་འཆད་ཉན་
གྱིས་གཏན་ལ་ཕབ་པ་ལས།
སླད་ཀྱི་རྒྱ་གར་གྱི་མཁན་པོ་དཔལ་གོ་མི་འཆི་
མེད་ལ་སོགས་པ་དང་། ལོཙྩ་བ་བློ་ལྡན་ཤེས་རབ་ཀྱིས་བསྒྱུར་ཅིང་འཆད་ཉན་
གྱིས་ལེགས་པར་གཏན་ལ་ཕབ་པའོ།། །།
གཞན་ཡང་བརྒྱད་སྟོང་པའི་འགྲེལ་ཆེན་ཐོག་མར་རྒྱ་གར་གྱི་མཁན་པོ་སུ་
བྷུ་ཏི་ཤྲཱི་དང་། ལོ་ཆེན་གཉིས་ཀྱིས་བསྒྱུར་བ་དང་། ཇོ་བོ་ཨ་ཏི་ཤས་གསུངས་
ནས་ལོ་ཆེན་གྱིས་བསྒྱུར་བ་དང་། ཡང་པཎྜི་ཏ་དེས་གསུངས་ནས་འབྲོམ་སྟོན་
པས་བསྒྱུར་བ་དང་། དུས་ཕྱིས་ཀྱི་འགྱུར་གསར་ཀུན་ལ་ལེགས་པར་བལྟས་
ནས་དོན་ལ་ཞིབ་ཏུ་དཔྱད་པ་ལས་ཤེས་པར་བྱའོ། །
མཇུག་བྱང༌།
དུས་གསུམ་རྒྱལ་བ་ཀུན་གྱི་བགྲོད་གཅིག་ལམ། །རྒྱལ་ཚབ་དམ་པའི་
གསུང་གི་བཞེད་པའི་དོན། _ །མཁས་པའི་མཁས་པ་རྒྱལ་སྲས་བཟང་པོའི་
ལུགས། །གསལ་ལ་མ་འདྲེས་གོ་སླའི་ངག་གིས་བཤད། །གསུང་རབ་ཀུན་གྱི་
སྙིང་པོའི་དོན་དང་ནི། །ཐེག་ཆེན་ལམ་གྱི་རིམ་པའི་གདམས་པའི་ཕུལ། །
595

རྒྱལ་ཚབ་རྗེའི་གསུང་འབུམ། ༼༽
རྫོགས་པར་མངའ་བའི་མར་མེ་མཛད་ལ་སོགས། །གཅིག་ནས་གཅིག་ཏུ་
བརྒྱུད་དེ་འོངས་ལས་ཡིན། །ཚུལ་འདིར་ཞུགས་པའི་སྐྱེ་བོ་ཕལ་ཆེར་ཡང་། །
རྙེད་བཀུར་གྱ་གྱུའི་བསམ་པས་དབང་བསྒྱུར་ཅིང་།
།ཡུམ་དོན་ཚུལ་བཞིན་
སྒྲུབ་ལས་གོལ་གྱུར་པས། །གཞུང་མཆོག་འདི་ལ་དད་པ་ཙམ་དུ་ཟད། །རྩ་བ་
འདི་ཡི་འགྲེལ་པ་འདིའོ་ཞེས། །དེ་ཙམ་གྱིས་ཀྱང་ཁ་ཅིག་རློམ་པས་ཁེངས། །
གཞན་དག་བདག་བསྟོད་གཞན་སྨོད་ཕྲེང་བ་སྒྲིག །ལུགས་འདིའི་ཆ་ཙམ་
རྟོགས་པར་མ་མཐོང་བས། །ལམ་གྱི་ངོ་བོ་གྲངས་དང་གོ་རིམ་སོགས། །ཡང་
དག་རིགས་པའི་ལམ་ལས་ལེགས་འོངས་ཤིང་། །འགལ་དང་མ་འབྲེལ་ཟློས་པ་
ཀུན་སྤངས་ནས། །རྗེ་བཙུན་བླ་མའི་དྲིན་གྱིས་ལེགས་པར་བཤད། །སྡང་
( ༣༤༦ན)འདོད་ཕྱོགས་སུ་ལྷུང་བའི་ཡིད་སྤངས་ཤིང་།
།དམ་པ་མིན་ལ་ལྷག་
པར་བརྩེ་བ་ཅན། །རྒྱལ་བ་ཀུན་གྱི་དམ་པའི་ཆོས་འཛིན་པ། །བླ་མ་དེ་ལ་
བདག་ནི་ཕྱག་འཚལ་ལོ། །འདིར་འབད་དགེ་བ་རབ་དཀར་ཅི་ཡོད་དེས།
སྲིད་པའི་བཙོན་རར་བསྡམས་པའི་ཉམ་ཐག་རྣམས། །ཡུལ་ལ་སྲེད་པའི་
ཞགས་པ་ཀུན་བཅད་ནས། །ཀུན་མཁྱེན་རྒྱལ་བའི་གྲོང་ཁྱེར་འཇུག་པར་ཤོག །
བདག་ཀྱང་དེང་ནས་ཚེ་རབས་ཐམས་ཅད་དུ།
།ལམ་བཟང་འདི་དང་ནམ་
ཡང་མི་འབྲལ་ཞིང་། །ཐེག་མཆོག་དགེ་བའི་བཤེས་གཉེན་མཉེས་བྱས་ནས། །
རྒྱལ་བའི་དམ་ཆོས་མ་ལུས་འཛིན་གྱུར་ཅིག །ཤེས་རབ་ཀྱི་ཕ་རོལ་ཏུ་ཕྱིན་པའི་
ཚུལ་ལུགས་འདི་ནི། རྒྱལ་བའི་རིང་ལུགས་པ་ཆེན་པོ། རྗེ་བཙུན་དམ་པ་ཀུ་མ་
ར་མ་ཏཱིའི་ཞལ་སྔ་ནས་དང་། དཀའ་བཞི་འཛིན་པ་རིན་ཆེན་རྡོ་རྗེའི་ཞལ་སྔ་
ནས་ལ་སོགས་པ་ལས་མང་དུ་ཐོས་ཤིང་། དུས་ཕྱིས། རྗེ་རིན་པོ་ཆེ་རྗེ་བཙུན་
འཇམ་པའི་དབྱངས་དང་ཐ་མི་དད་པ་ཐམས་ཅད་མཁྱེན་པ་བློ་བཟང་གྲགས་
པ་དཔལ་བཟང་པོའི་ཞལ་སྔ་ནས་ལས་ཡང་དང་ཡང་དུ་གསོལ་བ་བཏབ་་་་་་་
ནས། ཕ་རོལ་ཏུ་ཕྱིན་པའི་གདམས་པ་ཡོངས་སུ་རྫོགས་པ་ལན་དུ་མར་ནོད་
-596

མངོན་རྟོགས་རྒྱན་གྱི་འགྲེལ་པ་དོན་གསལ་བའི་རྣམ་བཤད་སྙིང་པོའི་རྒྱན།
པའི་མཐུ་ལ་བརྟེན་ནས། ཤེས་རབ་ཀྱི་ཕ་རོལ་ཏུ་ཕྱིན་པའི་མན་ངག་གི་བསྟན་
བཅོས་མངོན་པར་རྟོགས་པའི་རྒྱན་གྱི་རྩ་བ་འགྲེལ་པ་དང་བཅས་པའི་རྣམ་་་་
བཤད་སྙིང་པོའི་རྒྱན་ཞེས་བྱ་བ་འདི་ནི། དགེ་བའི་བཤེས་གཉེན་དུ་མས་
བསྐུལ་ནས་ཐེག་པ་མཆོག་གི་བརྟུལ་ཞུགས་ལ་གནས་པ་དར་མ་རིན་ཆེན་་་་་་་
གྱིས་འབྲོག་རི་བོ་ཆེ་དགེ་ལྡན་རྣམ་པར་རྒྱལ་བའི་གླིང་དུ་སྦྱར་བ་རྫོགས་སོ། །
སརྦ་མངྒ་ལཾ།། །།
-597-

તજી ની નાતકરારની જીવ
વન્ટ ફેલ 1394.30,
dhyayidge Lo

༈ཨོཾ་སྭ་སྟི།
རྨད་བྱུང་དགེ་བཅུའི་མཚན་མ་འབུམ་བཀྲ་བའི། །
དཔལ་ལྡན་རྔ་ཡུལ་ཆོས་ཀྱི་སྡེ་ཆེན་པོ། །
ལེགས་བཤད་སྨྲ་བའི་གླིང་དུ་ཆོས་སྦྱིན་སྒོ། །
ཕྱེ་བས་རྒྱལ་བསྟན་ཕྱོགས་སུ་རྒྱས་གྱུར་ཅིག །
སརྦ་མངྒ་ལཾ།